Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1304

3. A tagság keletkezése és megszűnése 3.1. A tv. 47. §-ában említettek mellett a Szövetség tagjává válnak a tv. 2. §-ának (1) bekezdésében és 10. §-ában meghatározott (természetes és jogi) személyek attól a naptól kezdve, amelyen a részükre a tv. 2. §-ának (2) bekezdése szerinti kőolajat vagy kőolajterméket külföldről hoznak be, belföldi feldolgozás, értékesítés, felhasználás céljából. 3.2. A belföldi forgalom számára vámkezelendő szállítmány tulajdonosa a vámolást megelőzően köteles tagként a Szövetségnél írásban jelentkezni. Bejelentésében közölni tartozik tevékenysége célját, jellegét és behozatalának várható (tervezett) mértékét. 3.3. A Szövetség a bejelentést 8 napon belül visszaigazolja, egyben megküldi az új tagnak a Szövetség tagsági jogviszonyra vonatkozó szabályzatait, nyomtatványait stb., egyben közli a tagra irányadó hozzájárulás mértékét, az adatszolgáltatási és eljárási rendet. 1998/54. szám 3.4. A törvény erejénél fogva kötelező tagsági jogviszony a belföldi forgalom számára történő vámkezelés időpontjában jön létre, ettől kezdődően kötelező a tagra az Alapszabály, megilletik a tagi jogok és terhelik a kötelezettségek. 3.5. A tagok a behozott kőolaj- és kőolajtermékmennyiségek arányában a Szövetség bankszámlájára hozzájárulást fizetnek. A hozzájárulás mértékét a közgyűlés az igazgatótanács javaslata alapján határozza meg. 3.6. A tagsági jogviszony megszűnik, ha a tag behozatali tevékenységét legalább egy éve nem folytatja. 3.7. A behozatali tevékenység megszüntetését vagy szüneteltetését a tag köteles írásban bejelenteni. A Szövetség a bejelentést visszaigazolja. Bejelentés hiányában köteles a Szövetség a tagot a nyilvántartásból törölni, ha a tevékenység megszűnését hivatalból észleli. 3.8. A tagsági viszony megszűnésekor a Szövetség és a tag egymással elszámolnak. Az elszámolásra a tv. és az Alapszabály rendelkezései irányadóak.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes